גלובוס הזהב 2019 - טקס מ(ר)קורי - TheMarker Cafe
TheMarker Cafeזאב גרשטייןרווית ביקורות קולנועגלובוס הזהב 2019 - טקס מ(ר)קורי
סרטים סרטים, גלובוס הזהב, סרטים חדשים בקולנוע
0 תגובות יום שני, 7/1/19, 10:26
טוב, הכותרת לא מוצלחת, אבל לפחות ניסיתי.
אז ישבתי וניסיתי לצפות בטקס גלובוס הזהב, התארגנתי היטב לקום ב3 ולישון ב6 לשעות נוספות כמיטב המסורת בכל שנה, וגיליתי דבר מזוויע - בהשנה YES לא משדרים את טקס גלובוס הזהב. זהו. נגמר. זה כבר לא חלק מהתכנית שלנו. אני נורא נפגעתי; חשבתי שאני מדמיין. אולי ערוצי הסרטים השונים? אולי ערוצי הסדרות? אולי נדפדף ונמצא משהו? לא. כלום. לקח זמן עד שנאלצתי כמו פשוטי העם להפעיל שידורים חיים מיוטיוב ולצפות בטקס.
זה בסדר, כי הטקס השנה לא כל כך מעניין, והוא גם לא היה כזה. יש כמה דברים שאהבתי שיקנו שיפור לטקס אם הוא יעניין אותנו בשנותיו הבאות; הם החליטו לעשות מונטאז'ים מהירים שכאלה, לחץ על הנאומים, הרצה של שמות המועמדים, לסיכום, הכל טס כמו שצריך. די בטוח שזה יהיה טוב אם התוכן של הטקס יהיה מעניין.
דברים מעניינים שקרו - ג'ף ברידג'ס זכה בפרס מפעל חיים, חבר'ה! הגיע הזמן. ברידג'ס הוא אגדה, אי אפשר לספור במחשבון את כמות הפעמים שהועמד לאוסקר, וחוץ מכל זה, יש בו משהו חמוד שכזה, סבא בובון, שלמרות כל מעטה הגבריות הקשוח הוא מפגין עודף של רגישות וחום שאי אפשר שלא לאהוב. אם כבר פרס מפעל חיים, ג'ף ברידג'ס הוא בחירה שמחממת את לבי.
עוד הפתעה: גלן קלוז זכתה בתפקיד השחקנית הטוב ביותר, על סרטה - ''האישה''! זו חברים הפתעה של ממש. מספיק רק להביט בפרצוף המפתיע שלה כשהיא שותפה לשאלה של כולנו - WTF. איפה ליידי גאגא? ניקול קידמן? גלן קלוז?? שאמנם שיחקה נהדר ובצורה מדוייקת, אבל בסרט כל כך שכיח שאף אחד לא מצא בו יותר מידי פרמטרים מחמיאים? יפה לה. מכובד לה. אהבתי את הטוויסט הזה. היא אגב באמת הייתה בשוק.
בתחום הטלווזיה זכינו גם לטוויסט מרענן; ''הרצח של ורסצ'ה'', סדרת המתח השנויה במחלוקת שהופצה ביס על רצח מעצב האופנה הדגול ורסצ'ה ע''י בן זוגו, והצליחה למתוח ביקורת מאוד גדולה על הקהילה, על הקהילה בשנות ה80, ולהראות, סוף סוף, שיש גם גייז שלא כולם חייבים לסמפט.
אז כל השאר לא מפתיע; מאליק כ'שחקן' על תפקידו ב'רפסודיה בוהמית', 'הספר הירוק' בתחום הקומדיה, 'רומא' זוכה בפרס הסרט הזר והבימוי ובכל שאר המחמאות, מרשאלה עלי זכה כשחקן משנה מטעמים שיהיה גזעני מצדי לכתוב, רגינה קינג אותו כנ''ל, וכו'. אין הפתעות.
ואז מגיע סוף הסרט - ועמו - הפתעה! רפסודה בוהמית. אמתי לגמרי. רפסודיה בוהמית. הסרט ההוא, של קווין, שכולם ירדו עליו, טענו שהוא לא שווה כלום, הפצירו ביוצרים שהם לא נאמנים במציאות ושהסרט לקקני או מוגזם או וואטבר - כן, זה זכה. ואני שמח. אני לא ממעריצי הסרט הזה (אם הם קיימים), אבל אני כן בין היחידים שמעזים להגיד שבאמת אהבתי אותו. 'רפסודיה בוהמית' הוא סרט כיפי של מוזיקה, אורות, משחק מעולה וחימום לב שמזכיר את האייטיז אפילו לבחור כמותי שבכלל לא היה חי באייטיז. תחשבו שהסרט הזה זכה ולא ''כוכב נולד'', או הסרט ההוא שאסור לרדת עליו כי הוא עוסק בשחורים. אהבתי.
נקווה לטוב יותר באוסקר ובשנה הבאה. ושיס יפסיקו לעשות שינויים בלוח השידורים משום מקום, תודה.
(לרשימת הזוכים המלאה)